Il-Kunsill approva l-konklużjonijiet dwar il- pakkett "Tim Ewropa" li huwa parti mir-rispons globali tal-UE għall-pandemija tal-COVID-19. Fil-konklużjonijiet tiegħu, il-Kunsill jesprimi t- tħassib serju tiegħu dwar il- firxa globali pandemija tal-COVID-19, li għadha twassal għal imwiet madwar id-dinja kollha u li għandha effetti soċjali u ekonomiċi estensivi. Il-Kunsill jisħaq fuq l-urġenza tal- ħarsien ħajjiet u tal- għajxien ta' kulħadd, filwaqt li ħadd ma jitħalla jibqa' lura, u tal- prijoritizzazzjoni tal-isforzi fil- pajjiżi sħab li huma l-aktar fil-bżonn Fid-dawl ta' dan, il-Kunsill jappoġġa bis-sħiħ l-approċċ ta' "Tim Ewropa" u jilqa' l-aħbar li issa ġew mobilizzati u ser jintużaw kważi biex jiġu indirizzati l-effetti devastanti tal-kriżi tal-COVID-19 f'pajjiżi u reġjuni sħab. Il-konklużjonijiet tal-Kunsill jappellaw għall- implimentazzjoni sħiħa u effettiva ta' pakkett li għandu jalloka riżorsi lil pajjiżi sħab f'kooperazzjoni magħhom, u abbażi ta' valutazzjoni konġunta tal-ħtiġijiet. Il-Kunsill jenfasizza wkoll il-ħtieġa li tiġi żgurata rabta mal- programmazzjoni fuq perjodu medju u fit-tul , u koordinazzjoni xierqa mal-atturi kollha involuti, inkluż in-NU, l-organizzazzjonijiet reġjonali bħall-Unjoni Afrikana, u organizzazzjonijiet multilaterali u istituzzjonijiet finanzjarji internazzjonali oħra. Il-pakkett "Tim Ewropa" ġie varat fit-8 ta' April 2020 biex jappoġġa lill-pajjiżi sħab tal-UE fil-ġlieda kontra l-pandemija tal-COVID-19 u l-konsegwenzi soċjoekonomiċi tagħha. L-appoġġ finanzjarju li twiegħed inizjalment kien ta' madwar €20 biljun u kien jgħaqqad flimkien riżorsi mill-UE, l-istati membri u istituzzjonijiet finanzjarji, b'mod partikolari l-Bank Ewropew tal-Investiment u l-Bank Ewropew għar-Rikostruzzjoni u l-Iżvilupp. Test tal-konklużjonijiet tal-Kunsill Din ir-riżorsa bħalissa hi disponibbli biss bil-lingwa jew il-lingwi li ġejjin: Anness aġġornat għall-konklużjonijiet tal-Kunsill Din ir-riżorsa bħalissa hi disponibbli biss bil-lingwa jew il-lingwi li ġejjin: Komunikazzjoni Konġunta dwar ir-Rispons Globali tal-UE għall-COVID-19, 8 ta' April 2020 Varar tal-Pakkett "Tim Ewropa" tal-UE, 8 ta' April 2020 (Sit web tas-SEAE) Rispons Umanitarju u ta' Emerġenza tal-UE (SEAE, Sit web) Ara l-paġna tal-laqgħa